CELEX: 32005R1196
Language: el
Date: 2005-07-22 00:00:00
Title: Κανονισμός (ΕΚ) αριθ. 1196/2005 της Επιτροπής, της 22ας Ιουλίου 2005, για την κατάταξη εμπορευμάτων στη συνδυασμένη ονοματολογία

26.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 194/9
            
         
      ΚΑΝΟΝΙΣΜΌΣ (ΕΚ) αριθ. 1196/2005 ΤΗΣ ΕΠΙΤΡΟΠΉΣ
   
   της 22ας Ιουλίου 2005
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον Κανονισμό (ΕΟΚ) αριθ. 2658/87, πρέπει να υιοθετηθούν οι διατάξεις για την κατάταξη του εμπορεύματος που αναφέρεται στο παράρτημα του παρόντος Κανονισμού.
            
         
               (2)
            
            
               Ο Κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος Κανονισμού πρέπει να καταταγούν στον αντίστοιχο κωδικό ΣΟ που σημειώνεται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, υπό την επιφύλαξη των μέτρων που ισχύουν στην Κοινότητα σχετικά με το σύστημα διπλού ελέγχου και εκείνα της εκ των προτέρων και εκ των υστέρων κοινοτικής επιτήρησης των υφαντουργικών προϊόντων κατά την εισαγωγή στην Κοινότητα, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των Κρατών Μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών Κανονισμός, να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου εξήντα ημερών, σύμφωνα με τις διατάξεις του άρθρου 12 παράγραφος 6 του Κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του Κοινοτικού Τελωνειακού Κώδικα (2).
            
         
               (5)
            
            
               Τα μέτρα που προβλέπονται στον παρόντα Κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στον αντίστοιχο κωδικό ΣΟ που σημειώνεται στη στήλη 2 του εν λόγω πίνακα.
   Άρθρο 2
   Υπό την επιφύλαξη των μέτρων που ισχύουν στην Κοινότητα σχετικά με το σύστημα διπλού ελέγχου και εκείνα της εκ των προτέρων και εκ των υστέρων κοινοτικής επιτήρησης των υφαντουργικών προϊόντων κατά την εισαγωγή στην Κοινότητα, οι δεσμευτικές δασμολογικές πληροφορίες που παρέχονται από τις τελωνειακές αρχές των Κρατών Μελών και δεν είναι σύμφωνες με τις διατάξεις του παρόντος κανονισμού, μπορούν να συνεχίσουν να αποτελούν αντικείμενο επίκλησης για μια περίοδο εξήντα ημερών, σύμφωνα με τις διατάξεις του άρθρου 12 παράγραφος 6 του Κανονισμού (ΕΟΚ) αριθ. 2913/92.
   Άρθρο 3
   Ο παρών Κανονισμός αρχίζει να ισχύει την εικοστή μέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών Κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
      Βρυξέλλες, 22 Ιουλίου 2005.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 493/2005 του Συμβουλίου (EE L 82 της 31.3.2005, σ. 1).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από του κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (EE L 117 της 4.5.2005, σ. 13).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  Κωδικός ΣΟ
               
               
                  Αιτιολόγηση
               
            
                  (1)
               
               
                  (2)
               
               
                  (3)
               
            
                  Γάντι που αποτελείται κυρίως από υφασμένο ύφασμα. Το μεγαλύτερο μέρος της επιφάνειας του γαντιού, που περιλαμβάνει τη ράχη του γαντιού (με εξαίρεση την εξωτερική επιφάνεια των δακτύλων), τον καρπό, το τμήμα μεταξύ των δακτύλων, τμήμα του αντίχειρα και των πλευρών του χεριού, αποτελείται από υφασμένο ύφασμα, επικαλυμμένο στην εσωτερική του πλευρά από στρώση μη-κυψελώδους πλαστικής ύλης.
                  Η παλάμη, το μπροστινό μέρος του αντίχειρα και οι πλευρές των δακτύλων προς τη μεριά της παλάμης, καθώς και τα άκρα των 4 δακτύλων, αποτελούνται από πλεκτό ύφασμα, επικαλυμμένο στην εξωτερική του επιφάνεια από μη κυψελώδη πλαστική ύλη.
                  Η ράχη των δακτύλων και το εξωτερικό τμήμα του αντίχειρα αποτελείται από κυψελώδη πλαστική ύλη που συνδυάζεται και στις δύο επιφάνειες με πλεκτό ύφασμα. Υπάρχουν τεμάχια καουτσούκ στη ράχη των δακτύλων και του αντίχειρα, στην περιοχή της άρθρωσης του δακτύλου, καθώς και λεπτή επίστρωση από καουτσούκ κατά μήκος της εξωτερικής επιφάνειας του δείκτη.
                  Υπάρχει μια ελαστική λωρίδα και ένα σύστημα κλεισίματος στην περιοχή του καρπού, τύπου «velcro», καθώς και ένα κλείσιμο με κορδόνι σύσφιγξης στο κάτω τελείωμα του γαντιού.
                  (Βλέπε φωτογραφίες αριθ. 635 A + B) (1)
                  
               
               
                  6216 00 00
               
               
                  Η κατάταξη καθορίζεται από τις διατάξεις των Γενικών Κανόνων 1, 3(β) και 6 για την ερμηνεία της Συνδυασμένης Ονοματολογίας καθώς και από το κείμενο του κωδικού ΣΟ 6216 00 00.
                  Βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣ) αναφορικά με τον Γενικό Ερμηνευτικό κανόνα 3(β) και την κλάση 6216.
                  Το γάντι χρησιμοποιείται κυρίως για να διατηρήσει ζεστό το χέρι. Το ύφασμα, όντας το υλικό που υπερισχύει στην επιφάνεια του γαντιού και συμβάλλει στη διατήρηση της θερμότητας, προσδίδει στο γάντι τον ουσιώδη του χαρακτήρα σύμφωνα με την έννοια του Γενικού Ερμηνευτικού Κανόνα 3(β).
               
            
         
      
         
      
         (1)  Οι φωτογραφίες έχουν ενδεικτικό και μόνο χαρακτήρα.